|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** |  |  |
| **logo_eap_new** |  |  |  | **https://www.unic.ac.cy/files/multilanguage_logos/email-signature-logo.gif** |
|  |  |  |  |
|  |

|  |
| --- |
| **Δικαιολογητικά εγγραφής για το Κοινό Μεταπτυχιακό Πρόγραμμα Σπουδών «Δίκαιο της Οικονομίας και των Επιχειρήσεων»** |

Τα απαραίτητα δικαιολογητικά που θα πρέπει να υποβάλλετε ηλεκτρονικά (σε αρχεία **pdf** μέγιστου μεγέθους 4 MB ανά αρχείο για τα έγγραφα και σε μορφή **jpg/png** για τη φωτογραφία) είναι τα ακόλουθα:

i. **Πτυχίο ή δίπλωμα Πανεπιστημίου ή ΑΤΕΙ** ή ισότιμο ή/και αντίστοιχο πτυχίο της αλλοδαπής αναγνωρισμένο από το ΔΟΑΤΑΠ (πρώην ΔΙΚΑΤΣΑ), όπως απαιτείται από τις προϋποθέσεις εισαγωγής. Σε περίπτωση που πρόκειται για τίτλο της αλλοδαπής θα αποστέλλεται Πτυχίο ή δίπλωμα, υπό την προϋπόθεση ότι το έγγραφο έχει επικυρωθεί πρωτίστως από δικηγόρο και θα συνοδεύεται από επίσημη μετάφραση. Η επίσημη μετάφρασή τους γίνεται από αρμόδια κατά νόμο αρχή του Υπουργείου Εξωτερικών (η οποία καταργήθηκε στις 31.8.2021 σύμφωνα με την παρ. 6 του άρθρου 478 του ν. 4781/2021) ή την Πρεσβεία ή το Προξενείο της ξένης χώρας στην Ελλάδα ή από δικηγόρο. Σημειώνεται ότι από 1.9.2021, οι υποψήφιοι μπορούν να αναζητούν και να επιλέγουν μεταφραστή στην διεύθυνση: metafraseis.services.gov.gr ή μέσω της εφαρμογής «Πιστοποιημένοι Μεταφραστές» της Ενιαίας Ψηφιακής Πύλης.

ii. **Πιστοποιητικά που να τεκμηριώνουν τη γνώση ξένης γλώσσας** του ξενόγλωσσου τίτλου που κατέχετε (π.χ. First Certificate κ.ά.) ή υπεύθυνη δήλωση (για όσους δεν είναι κάτοχοι πιστοποιητικού γνώσης ξένης γλώσσας) όπου να αναφέρεται ότι γνωρίζετε επαρκώς μια ξένη γλώσσα, σύμφωνα με τις προϋποθέσεις εισαγωγής του προγράμματος.

iii. **Πιστοποιητικά (ευκρινή φωτοαντίγραφα) που να τεκμηριώνουν σχετική επαγγελματική εμπειρία** (αφορά μόνο όσους έχουν υποβάλλει αίτηση στην κατηγορία Γ, βλ. «Διευκρινίσεις σχετικά με προϋπηρεσία») σύμφωνα με τις προϋποθέσεις εισαγωγής του Μεταπτυχιακού Προγράμματος.

iii. **Δελτίο ταυτότητας**. Μόνο στην περίπτωση που δεν διαθέτετε αστυνομική ή άλλου είδους (π.χ. στρατιωτική ή σωμάτων ασφαλείας) ταυτότητα, υποβάλετε διαβατήριο ή άλλο έντυπο πιστοποίησης ταυτοπροσωπίας.

iv. **Φωτογραφία τύπου ταυτότητας** (έγχρωμη ή ασπρόμαυρη).

**Η καταληκτική ημερομηνία υποβολής αιτήσεων, δηλ. η 31η Μαΐου 2023 προσδιορίζει την ημερομηνία απόκτησης οποιουδήποτε τίτλου απαιτείται σύμφωνα με τις προϋποθέσεις εισαγωγής των προγραμμάτων σπουδών (πχ τίτλος σπουδών, επάρκεια στην ελληνική γλώσσα κ.λ.π.**

**\* Επισημαίνεται ότι με την υποβολή της ηλεκτρονικής αίτησης και των ανωτέρω δικαιολογητικών, θα πρέπει να γίνει και η ταυτόχρονη καταβολή της οικονομικής συμμετοχής. Η καταβολή της οικονομικής συμμετοχής είναι απαραίτητη προϋπόθεση αποδοχής της αιτήσεως.**